CELEX: 
Language: da
Date: 2021-05-31 00:00:00
Title: KOMMISSIONENS DELEGEREDE FORORDNING (EU) …/… om ændring af bilag I til Europa-Parlamentets og Rådets forordning (EU) 2018/956 for så vidt angår de data om nye tunge køretøjer, som medlemsstaterne skal overvåge og indberette

BEGRUNDELSE
            
            
               BAGGRUND FOR DEN DELEGEREDE RETSAKT
            
            
               Ved denne delegerede retsakt ændres bilag I til forordning (EU) 2018/956, således at medlemsstaterne årligt indberetter de oplysninger, der er registreret i nr. 51 på typeattesten for et nyregistreret tungt køretøj, til Kommissionen. Disse oplysninger er nødvendige for at kunne udpege tunge køretøjer registreret som "køretøjer til særlig anvendelse" som defineret i bilag I, del A, punkt 2.2, til forordning (EU) 2018/858 for at fastsætte fabrikantens gennemsnitlige, specifikke CO2-emissioner med henblik på forordning (EU) 2019/1242.
            
            
               HØRINGER FORUD FOR RETSAKTENS VEDTAGELSE
            
            
               Kommissionen indhentede feedback fra interesserede parter gennem:
            
            
               (a)fire ugers offentlig onlinehøring på portalen for bedre regulering "Deltag i debatten", fra 18.2.2021 til 18.3.2021, som affødte én bemærkning med en anbefaling om at bruge planteolie som alternativ til fossilt dieselbrændstof
            
            
               (b)høring af ekspertgruppen om CO2-emissioner fra motorkøretøjer, herunder medlemsstaternes myndigheder, køretøjsfabrikanter, leverandører og ngo'er, den 23.2.2021.
            
            
               JURIDISKE ASPEKTER AF DEN DELEGEREDE RETSAKT
            
            
               Kommissionen er ved artikel 11, stk. 1, litra a), i forordning (EU) 2018/956 tillagt beføjelser til at vedtage denne delegerede retsakt.
            
            
            
               KOMMISSIONENS DELEGEREDE FORORDNING (EU) …/…
            
            
               af 31.5.2021
            
            
               om ændring af bilag I til Europa-Parlamentets og Rådets forordning (EU) 2018/956 for så vidt angår de data om nye tunge køretøjer, som medlemsstaterne skal overvåge og indberette 
                  
               
            
               (EØS-relevant tekst)
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) 2018/956 af 28. juni 2018 om overvågning og indberetning af nye tunge køretøjers CO2-emissioner og brændstofforbrug
                  1
               , særlig artikel 11, stk. 1, litra a), og
            
            
               ud fra følgende betragtninger:
            
            
               (1)Med henblik på at foretage en grundig analyse i overensstemmelse med artikel 10 i forordning (EU) 2018/956 er det nødvendigt at have data, der gør det muligt at udpege tunge køretøjer registreret som "køretøjer til særlig anvendelse" som defineret i bilag I, del A, punkt 2.2, til Europa-Parlamentets og Rådets forordning (EU) 2018/858
                  2
                og for at fastsætte fabrikantens gennemsnitlige, specifikke CO2-emissioner med henblik på Europa-Parlamentets og Rådets forordning (EU) 2019/1242
                  3
               .  Disse data er registreret i nr. 51 på typeattesten for et nyregistreret tungt køretøj. Det er derfor nødvendigt at tilpasse de krav til data, der er angivet i bilag I, del A, til forordning (EU) 2018/956 om de data, som medlemsstaterne skal overvåge og indberette.
            
         
         
            
               (2)Forordning (EU) 2018/956 bør derfor ændres —
            
            
               VEDTAGET DENNE FORORDNING:
            
            
            
            
               Artikel 1 
                  Ændring af forordning (EU) 2018/956
            
            
               I bilag I, del A, til forordning (EU) 2018/956 tilføjes som litra o):
            
            
               "o) for køretøjer til særlig anvendelse, der er registreret indtil den 30. juni 2021, hvis oplysningerne foreligger, og i alle tilfælde for køretøjer til særlig anvendelse, der er registreret fra den 1. juli 2021, deres klassificering som angivet i typeattestens nr. 51.".
            
            
               Artikel 2 
                  Ikrafttræden
            
            
               Denne forordning træder i kraft på tyvendedagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 31.5.2021.
            
            
               
                     På Kommissionens vegne
               
               
                     Formand
                     Ursula VON DER LEYEN
               
            
         
         
            
                  
                     (1)
                  
                        EUT L 173 af 9.7.2018, s. 1.
               
               
                  
                     (2)
                  
                        Europa-Parlamentets og Rådets forordning (EU) 2018/858 af 30. maj 2018 om godkendelse og markedsovervågning af motorkøretøjer og påhængskøretøjer dertil samt af systemer, komponenter og separate tekniske enheder til sådanne køretøjer, om ændring af forordning (EF) nr. 715/2007 og (EF) nr. 595/2009 og om ophævelse af direktiv 2007/46/EF (EUT L 151 af 14.6.2018, s. 1).
               
               
                  
                     (3)
                  
                        Europa-Parlamentets og Rådets forordning (EU) 2019/1242 af 20. juni 2019 om fastsættelse af præstationsnormer for nye tunge køretøjers CO2-emissioner og om ændring af Europa-Parlamentets og Rådets forordning (EF) nr. 595/2009 og (EU) 2018/956 og Rådets direktiv 96/53/EF (EUT L 198 af 25.7.2019, s. 202).